钦定古今图书集成/明伦汇编/氏族典/第522卷 > 薛惟吉
## 钦定古今图书集成/明伦汇编/氏族典/第522卷 > 薛惟吉

按《宋史薛居正传》：“惟吉，字世康，居正假子也。少有勇
力，形质魁岸，荫补右千牛卫备身，历太子通奉舍人，
改西头供奉。居正卒，尽革故态，谢绝所与游者，居丧
有礼。既而多接贤士大夫，涉猎书史，时论翕然称之。
知澶州，改扬州，知河南府，又知凤翔府。淳化五年，迁
左领军卫大将军。至道二年，移知延州，未行卒。”